CELEX: 32015R1906
Language: fi
Date: 2015-10-22 00:00:00
Title: Komission asetus (EU) 2015/1906, annettu 22 päivänä lokakuuta 2015, elintarvikkeiden kanssa kosketukseen joutuvista kierrätysmuovimateriaaleista ja -tarvikkeista annetun asetuksen (EY) N:o 282/2008 muuttamisesta (ETA:n kannalta merkityksellinen teksti)

23.10.2015   
            
            
               FI
            
            
               Euroopan unionin virallinen lehti
            
            
               L 278/11
            
         KOMISSION ASETUS (EU) 2015/1906,
   annettu 22 päivänä lokakuuta 2015,
   elintarvikkeiden kanssa kosketukseen joutuvista kierrätysmuovimateriaaleista ja -tarvikkeista annetun asetuksen (EY) N:o 282/2008 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 1935/2004 (1) ja erityisesti sen 5 artiklan 1 kohdan n alakohdan,
   sekä katsoo seuraavaa:
   
               (1)
            
            
               Komission asetuksen (EY) N:o 282/2008 (2) johdanto-osan 20 kappaleessa todetaan, että muovinkierrätysprosessien hyväksymistä koskevat päätökset olisi tehtävä asetuksen (EY) N:o 1935/2004 23 artiklan 2 kohdassa kuvatun sääntelymenettelyn mukaisesti.
            
         
               (2)
            
            
               Asetuksen (EY) N:o 282/2008 kyseisiä päätöksiä koskevan 6 artiklan 1 kohdassa viitataan asetuksen (EY) N:o 1935/2004 11 artiklan 3 kohtaan.
            
         
               (3)
            
            
               Kun asetus (EY) N:o 282/2008 annettiin, asetuksen (EY) N:o 1935/2004 sekä 11 artiklan 3 kohdassa että 23 artiklan 2 kohdassa viitattiin neuvoston päätöksen 1999/468/EY (3) 5 artiklassa vahvistettuun sääntelymenettelyyn.
            
         
               (4)
            
            
               Asetuksen (EY) N:o 1935/2004 11 artiklan 3 kohtaa muutettiin Euroopan parlamentin ja neuvoston asetuksella (EY) N:o 596/2009 (4) päätöksen 1999/468/EY 5 a artiklassa vahvistetun valvonnan käsittävän sääntelymenettelyn käyttöön ottamiseksi viittaamalla asetuksen (EY) N:o 1935/2004 uuteen 23 artiklan 4 kohtaan.
            
         
               (5)
            
            
               Kun otetaan huomioon, että muovinkierrätysprosessin hyväksyminen on yksittäistapausta koskeva toimenpide, jonka tarkoituksena on panna täytäntöön asetuksen (EY) N:o 1935/2004 5 artiklan 1 kohdan n alakohta, ja että hyväksymiseen sovellettavat täsmälliset kriteerit vahvistetaan asetuksen (EY) N:o 282/2008 4 artiklassa, olisi sovellettava asetuksen (EY) N:o 1935/2004 23 artiklan 2 kohdassa tarkoitettua sääntelymenettelyä. Kyseistä sääntelymenettelyä ei kuitenkaan enää ole olemassa, koska päätös 1999/468/EY on korvattu Euroopan parlamentin ja neuvoston asetuksella (EU) N:o 182/2011 (5). Asetuksen (EU) N:o 182/2011 mukaan tarkastelumenettely on asianmukainen menettely muovinkierrätysprosessin hyväksymiseksi.
            
         
               (6)
            
            
               Viittausta asetuksen (EY) N:o 282/2008 hyväksymismenettelyyn olisi mukautettava.
            
         
               (7)
            
            
               Sen vuoksi asetusta (EY) N:o 282/2008 olisi muutettava.
            
         
               (8)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 282/2008 6 artiklan 1 kohta seuraavasti:
   
      ”1.   Komissio tekee päätöksen, joka osoitetaan hakijalle ja jossa myönnetään tai evätään hyväksyntä kierrätysprosessille.
      Sovelletaan Euroopan parlamentin ja neuvoston asetuksen (EU) N:o 182/2011 (6) 5 artiklaa.
      Komissiota avustaa Euroopan parlamentin ja neuvoston asetuksen (EY) N:o 178/2002 (7) 58 artiklan 1 kohdalla perustettu pysyvä kasvi-, eläin-, elintarvike- ja rehukomitea. Tämä komitea on asetuksessa (EU) N:o 182/2011 tarkoitettu komitea.
   
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä lokakuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 338, 13.11.2004, s. 4.
   
      (2)  Komission asetus (EY) N:o 282/2008, annettu 27 päivänä maaliskuuta 2008, elintarvikkeiden kanssa kosketukseen joutuvista kierrätysmuovimateriaaleista ja -tarvikkeista ja asetuksen (EY) N:o 2023/2006 muuttamisesta (EUVL L 86, 28.3.2008, s. 9).
   
      (3)  Neuvoston päätös 1999/468/EY, tehty 28 päivänä kesäkuuta 1999, menettelystä komissiolle siirrettyä täytäntöönpanovaltaa käytettäessä (EYVL L 184, 17.7.1999, s. 23).
   
      (4)  Euroopan parlamentin ja neuvoston asetus (EY) N:o 596/2009, annettu 18 päivänä kesäkuuta 2009, eräiden perustamissopimuksen 251 artiklassa määrätyn menettelyn mukaisten säädösten mukauttamisesta neuvoston päätökseen 1999/468/EY valvonnan käsittävän sääntelymenettelyn osalta – Mukauttaminen valvonnan käsittävään sääntelymenettelyyn – neljäs osa (EUVL L 188, 18.7.2009, s. 14).
   
      (5)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).